**Rámcová Zmluva**

uzatvorená v zmysle ust. § 261 ods. 2, § 269 ods. 2 zákona č. 513/1991 Zb. Obchodný zákonník

v znení neskorších predpisov

(ďalej len ako „**Zmluva** ")

medzi

**Hlavné mesto Slovenskej republiky Bratislava**

sídlo: Primaciálne nám. 1, 814 99 Bratislava

IČO: 00 603 481

DIČ: 2020372596

banka: Československá obchodná banka, a.s.

č. účtu v tvare IBAN: SK37 7500 0000 0000 2582 9413

zastúpenie: Ctibor Košťál, riaditeľ magistrátu

(ďalej len ako „**Objednávateľ**“)

a

sídlo:

zápis v registri:

IČO:

DIČ:

banka:

č. účtu v tvare IBAN:

zastúpená:

(ďalej len ako „**Dodávateľ**“)

(Objednávateľ a Dodávateľ ďalej spolu len ako „**Zmluvné strany**“ alebo samostatne aj ako „**Zmluvná strana**“)

**Preambula**

Táto Zmluva sa uzatvára ako výsledok použitia postupu podľa ust. § 66 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov a v znení neskorších predpisov (ďalej len ako „**ZVO**“) na predmet zákazky „**Výroba a dodanie informačných tabúľ PAAS (vrátane úchytov) pre parkovaciu politiku**“, ktorá bola zverejnená vo Vestníku verejného obstarávania........................................................

Zmluvné strany berú na vedomie, že Objednávateľ podľa § 11 ods. 1 ZVO nesmie uzavrieť zmluvu, koncesnú zmluvu alebo rámcovú zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. Objednávateľ pred podpisom Zmluvy overil, že Dodávateľ a/alebo subdodávateľ, ktorý sa podieľa na plnení predmetu tejto Zmluvy, je zapísaný v registri partnerov verejného sektora v zmysle § 11 ZVO.

**Článok I**

**Predmet Zmluvy**

1. Predmetom tejto Zmluvy je úprava vzájomných práv a povinností Zmluvných strán v súvislosti s výrobou a dodaním informačných tabúľ vrátane ich súčasti a príslušenstva (ďalej len ako „**Plnenie**“),a to najmä záväzok Dodávateľa vykonať Plnenie v zmysle tejto Zmluvy a pokynov Objednávateľa a záväzok Objednávateľa zaplatiť Objednávateľovi odmenu za vykonanie Plnenia riadne a včas.

2. Bližšia špecifikácia Plnenia je uvedená v tejto Zmluve a v Prílohe č. 1 - Opis predmetu zákazky, ktorá tvorí neoddeliteľnú súčasť tejto Zmluvy (ďalej len ako ,,**Príloha č.1**“).

**Článok II**

**Dodanie Plnenia a vystavovanie Objednávok**

1. Zmluvné strany sa dohodli, že Plnenie podľa tejto Zmluvy vykoná Dodávateľ v zmysle objednávok podľa aktuálnych potrieb Objednávateľa doručených na mailovú adresu podľa čl. XII ods. 9 tejto Zmluvy. Dodávateľ sa zaväzuje vykonávať pre Objednávateľa predmet Zmluvy na základe uzavretia jednotlivých čiastkových zmlúv vo forme objednávok vystavených Objednávateľom a potvrdených Dodávateľom (ďalej len ako „**Objednávka**“), ak v tejto Zmluve nie je uvedené inak.
2. Pre vylúčenie pochybnosti, Dodávateľ berie na vedomie, že počet informačných tabúľ v konkrétnej Objednávke je výlučne na voľnom uvážení a rozhodnutí Objednávateľa a Dodávateľ nie je oprávnený podmieniť vykonanie Plnenia minimálnym a/alebo maximálnym počtom kusov informačných tabúľ v Objednávke.
3. Pre účely tejto Zmluvy sa pod pojmom „**Objednávka**“ rozumie písomná žiadosť Objednávateľa o vykonanie Plnenia, ktorá bude obsahovať:
4. označenie Zmluvných strán,
5. špecifikáciu Plnenia,
6. odmenu za vykonanie Plnenia,
7. termín vykonania a dodania Plnenia,
8. dátum vystavenia Objednávky,
9. meno a priezvisko osoby oprávnenej vystaviť Objednávku,
10. ďalšie informácie, ktoré budú Zmluvné strany považovať za nevyhnutné.
11. Odmena uvedená v Objednávke bude vypočítaná na základe jednotkových cien za vykonanie Plnenia uvedených v Prílohe č. 2 tejto Zmluvy – cenová ponuka (ďalej len ako „**Príloha č. 2**“).
12. Dodávateľ je povinný vyjadriť sa k Objednávke do 72 (slovom: sedemdesiatdva) hodín od jej odoslania zo strany Objednávateľa, a to potvrdením o prijatí príslušnej Objednávky (ďalej len ako **,,Potvrdenie objednávky“**).
13. Potvrdenie objednávky zo strany Dodávateľa bude obsahovať najmä tieto náležitosti:
14. termín prijatia Objednávky a akceptácia poskytnutia Plnenia zo strany Dodávateľa,
15. potvrdenie špecifikácie Plnenia, a potvrdenie stanoveného termínu na dodanie relevantného Plnenia podľa Zmluvy pre Objednávateľa,
16. ďalšie informácie, ktoré budú Zmluvné strany považovať za nevyhnutné.
17. V prípade, ak sa Dodávateľ k Objednávke nevyjadrí v zmysle čl. II ods.5 tejto Zmluvy, má sa za to, že Objednávka je kompletná a Dodávateľ je Objednávkou a jej obsahom viazaný. Pre vylúčenie pochybností, sa takto doručená Objednávka, ku ktorej sa Dodávateľ nevyjadril podľa čl. II ods.5 tejto Zmluvy, považuje za Potvrdenie objednávky.
18. Objednávateľ je oprávnený Objednávku doručiť Dodávateľovi prostredníctvom poštového podniku, kuriéra na adresu sídla Dodávateľa alebo elektronickou poštou (mailom) na adresu uvedené v čl. XII ods. 9 tejto Zmluvy.
19. Dohoda Zmluvných strán o zmene obsahu Objednávky musí mať písomnú formu.
20. Plnenie odovzdá Dodávateľ Objednávateľovi v lehote určenej v Objednávke. Dodacia lehota na jednotlivé objednávky je odo dňa schválenia objednávky dodávateľom maximálne 20 dní, pričom záleží od veľkosti objednávky. Pri menej ako 200 kusoch tabúľ je doba dodania 10 dní, pri viac ako 200 kusoch je 20 dní a to nové, nepoužité, neopotrebované vrátane všetkých dokladov prostredníctvom preberacieho konania, výsledkom ktorého bude preberací protokol, na ktorom bude uvedené, či odovzdávané Plnenie má alebo nemá vady, aj s presným označením špecifikácie Plnenia vrátane počtu jednotlivých kusov (ďalej len ako ,,**Preberací protokol**“).
21. Dodávateľ je povinný vyzvať Objednávateľa na prevzatie Plnenia aspoň 3 (slovom: tri) pracovné dni pred termínom preberacieho konania.
22. Plnenie nemá vady, ak kvalitatívne a kvantitatívne zodpovedá tejto Zmluve, vrátane jej príloh, a príslušným všeobecne záväzným právnym predpisom.
23. V prípade, ak Plnenie počas preberacieho konania nebude mať vady, momentom odovzdania Plnenia nadobúda Objednávateľ vlastnícke právo k Plneniu a prechádza na Objednávateľa nebezpečenstvo škody na plnení. Plnenie sa považuje podpísaním Preberacieho protokolu oboma Zmluvnými stranami za odovzdané.
24. V prípade, ak Plnenie počas preberacieho konania bude mať vady, bude táto skutočnosť uvedená v Preberacom protokole.
25. V prípade, ak vady Plnenia bránia v jeho riadnom užívaní Objednávateľom, nie je Objednávateľ povinný Plnenie prevziať. Plnenie sa nepovažuje v takom prípade za odovzdané a prebraté.
26. V prípade, ak vady Plnenia nebránia v jeho riadnom užívaní Objednávateľom, je Objednávateľ oprávnený nie však povinný Plnenie prevziať a užívať ho. V prípade, ak sa Objednávateľ rozhodne Plnenie prevziať, Plnenie sa považuje dňom podpísania Preberacieho protokolu za odovzdané. V Preberacom protokole sa v takom prípade uvedie popis vád Plnenia a spôsob a lehota na ich odstránenie. Momentom odovzdania Plnenia nadobúda Objednávateľ vlastnícke právo k plneniu a prechádza na Objednávateľa nebezpečenstvo škody na plnení.
27. Ustanovenia zmluvy o vadách Plnenia ani práva Objednávateľa vyplývajúce z vád Plnenia nie sú týmto článkom Zmluvy dotknuté.

**Článok III**

**Odmena**

* 1. Zmluvné strany sa dohodli, že Dodávateľovi za vykonanie Plnenia podľa Objednávky prislúcha odmena vo výške stanovenej v Objednávke, ktorá je vypočítaná na základe Prílohy č. 2 tejto Zmluvy (ďalej len ako „**Odmena**“).
	2. **Zmluvné strany berú na vedomie, že finančný rámec tejto Zmluvy je stanovený na sumu ...................... € (slovom ..........................................................) bez DPH, ....................... (slovom .........................................) s DPH.**
	3. Výška Odmeny je určená v zmysle zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
	4. **Indexácia ceny:**

Výroba tabúľ je závislá od ceny hliníka (výrobný materiál) a ceny energií pri výrobe, potlači a povrchovej úprave tabúľ (dodávka elektriny). Nakoľko do oboch procesov vstupujú výrazne ceny energií, bude vo výslednom vzorci na úpravu ceny pomer týchto indexov 1:1.

Pri každej objednávke po prvom roku trvania rámcovej dohody sa jednotková cena upraví vzorcom:

$$C\left(H\right)=C\left(0\right)\* \frac{\frac{(I\_{A}\left(H\right)+I\_{B}\left(H\right))}{2}}{\frac{(I\_{A}\left(0\right)+I\_{B}\left(0\right))}{2}}$$

kde:

C(H) - cena pre aktuálny mesiac

C(0) - pôvodná zmluvná cena

IA(H) - posledný zverejnený index pre hliník v čase objednávky

IA(0) - index pre hliník v čase podpisu zmluvy

IB(H) - posledný zverejnený index pre dodávku elektriny, plynu, pary, studeného vzduchu v čase objednávky

IB(0) - index pre dodávku elektriny, plynu, pary, studeného vzduchu v čase podpisu zmluvy

* 1. **Zdroje indexov:**

Hliník: 24.42 <https://datacube.statistics.sk/#!/view/sk/vbd_sk_win2/sp1823ms/v_sp1823ms_00_00_00_sk>

Dodávka elektriny, plynu, pary, studeného vzduchu

<https://datacube.statistics.sk/#!/view/sk/VBD_INTERN/sp0102ms/v_sp0102ms_00_00_00_sk>

* 1. **Vysvetlivky:**

IA(0) a IB(0) budú posledné zverejnené indexy v momente podpisu zmluvy

Hodnota IA(0) a IB(0) nie je konštantná – môže sa meniť, ak Štatistický úrad SR – zmení bázu. Upraví sa však len pomerne k novej báze, na ktorú budú prepočítané aj IA(H) a IB(H)

Dané H sa zvolí tak, že pôjde o H mesiacov po mesiaci, ktorý bol použitý pre výpočet IA(0) a IB(0)

* 1. Zmluvné strany vyhlasujú, že výška Odmeny je konečná, jednostranne nemenná a sú v nej obsiahnuté všetky oprávnené náklady Dodávateľa súvisiace s touto Zmluvou vrátane primeraného zisku, prípravy všetkej dokumentácie Dodávateľa), zabezpečenia všetkých materiálov, technologických zariadení, súčiastok, dielov, cla, daní (okrem DPH), personálneho zabezpečenia, dopravy, prác, kompletizačných činností, školení a akýchkoľvek iných poplatkov, ktoré bude nutné vynaložiť podľa tejto Zmluvy.
	2. V prípade vzniku naviac prác, ktoré vyplynuli z dôvodu potreby zmeny alebo doplnenia technického riešenia v priebehu realizácie Plnenia, a ktorých vykonanie je potrebné na riadne dokončenie a odovzdanie Plnenia, prípadné zmeny materiálov a dodávok alebo iných zmien vyvolaných zo strany Objednávateľa ovplyvňujúcich Odmenu, budú predmetné práce, ich rozsah a zmena odmeny prerokované, odsúhlasené a doriešené medzi Objednávateľom a Dodávateľom prostredníctvom písomného dodatku k Zmluve.
	3. Výšku Odmeny je možné meniť len na základe niektorého z dôvodov uvedených v § 18 ZVO, a to len po vzájomnej dohode Zmluvných strán a vždy len formou písomného dodatku k Zmluve.
	4. Zmluvné strany sa dohodli, že daň z pridanej hodnoty bude k odmene účtovaná vo výške platnej v čase zdaniteľného Plnenia.
	5. Zmluvné strany sa dohodli, že Objednávateľ neposkytuje zálohové platby ani preddavky.
	6. Faktúru za vykonanie Plnenia podľa Objednávky vo výške 100 % (slovom: sto percent) Odmeny podľa Objednávky je Dodávateľ oprávnený vystaviť Objednávateľovi až po podpise Preberacieho protokolu k Plneniu.
	7. Faktúra musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať aj nasledovné údaje: odvolávku na číslo Zmluvy, príp. dodatku, popis Plnenia v zmysle predmetu Zmluvy, bankové spojenie. Povinnou prílohou faktúry je: každý dodací list ohľadom Plnenia, Preberací protokol, ktorý v súlade so Zmluvou preukazuje dodanie, vykonanie alebo poskytnutie Plnenia alebo ucelenej časti Plnenia, ktoré je predmetom fakturácie podľa tejto Zmluvy.
	8. Faktúra bude uhradená bezhotovostným prevodom na účet Dodávateľa uvedený vo faktúre a/alebo v záhlaví tejto Zmluvy.
	9. Splatnosť faktúry je 30 (slovom: tridsať) dní odo dňa doručenia faktúry do sídla Objednávateľa, pričom platí, že Odmena sa považuje za uhradenú dňom odpísania finančných prostriedkov z bankového účtu Objednávateľa v prospech Dodávateľa.
	10. Ak faktúra nebude obsahovať vyššie uvedené údaje alebo povinné údaje v zmysle platných právnych predpisov a/alebo nebudú k nej priložené prílohy a/alebo nebude obsahovať správne údaje, Objednávateľ je oprávnený takúto faktúru vrátiť Dodávateľovi spolu s označením nedostatkov. V tomto prípade sa plynutie lehoty splatnosti takejto faktúry zastaví a nová lehota splatnosti začne plynúť dňom nasledujúcim po dni doručenia opravenej alebo doplnenej faktúry do sídla Objednávateľa.
	11. Zmluvné strany sa dohodli, že Objednávateľ je oprávnený započítať si svoju pohľadávku voči Dodávateľovi po lehote splatnosti aj bez súhlasu Dodávateľa oproti akejkoľvek splatnej pohľadávke Dodávateľa voči Objednávateľovi. O započítaní pohľadávky je Objednávateľ povinný písomne informovať Dodávateľa.

**Článok IV**

**Zodpovednosť za vady, záruka**

* 1. Dodávateľ zodpovedá za to, že Plnenie bude vykonané v súlade s podmienkami stanovenými touto Zmluvou, súťažnými podkladmi, všeobecne záväznými právnymi predpismi a technickými normami, a že počas záručnej doby bude mať vlastnosti, dohodnuté v tejto Zmluve a v jej prílohách, tvoriacich jej neoddeliteľnú súčasť.
	2. Dodávateľ zodpovedá za vady, ktoré má Plnenie v čase jeho odovzdania Objednávateľovi. Dodávateľ zodpovedá za vady Plnenia vzniknuté aj po tomto čase, ak boli spôsobené porušením jeho povinností. Dodávateľ zodpovedá počas záručnej doby aj za vady Plnenia v rozsahu záruky za akosť.
	3. Vadou sa rozumie akákoľvek odchýlka v kvalite, rozsahu alebo v parametroch Plnenia, stanovených v tejto Zmluve, v prílohách tvoriacich jej neoddeliteľnú súčasť, vo všeobecne záväzných právnych predpisoch a technických normách, platných v Slovenskej republike. Za vady Plnenia sa považujú aj chýbajúce alebo neúplné doklady, ktoré je Dodávateľ povinný podľa Zmluvy odovzdať Objednávateľovi spolu s Plnením.
	4. Zmluvné strany sa dohodli na záručnej dobe na Plnenie ako celok v trvaní 60 (slovom: šesťdesiat) mesiacov. Záručná doba začína plynúť odo dňa prevzatia Plnenia Objednávateľom od Dodávateľa bez vád v súlade s ustanoveniami čl. II tejto Zmluvy. V prípade oprávnenej reklamácie sa záručná doba uvedená v prvej vete tohto odseku predlžuje o čas, počas ktorého bola vada odstraňovaná.
	5. Ak sa na plnení vyskytnú v záručnej dobe vady, je ich Objednávateľ oprávnený u Dodávateľa reklamovať. Reklamácia musí byť vykonaná bez zbytočného odkladu po zistení vady Objednávateľom, a to písomne a musí byť doručená Dodávateľovi na adresu jeho sídla uvedenú v záhlaví tejto Zmluvy a/alebo emailovú adresu Dodávateľa uvedenú v čl. XII ods. 9 tejto Zmluvy. V písomnej reklamácii Objednávateľ vady opíše a uvedie, ako sa prejavujú. Objednávateľ môže v písomnej reklamácii uviesť svoje požiadavky, akým spôsobom požaduje vadu odstrániť, pričom v prípade, ak Objednávateľ neuvedie, akým spôsobom požaduje vadu odstrániť, môže spôsob vybavenia reklamácie stanoviť Dodávateľ.
	6. Dodávateľ je povinný reklamované vady odstrániť, pričom všetky náklady, ktoré Dodávateľovi vzniknú v súvislosti s odstránením vád znáša Dodávateľ.
	7. Dodávateľ sa zaväzuje odstrániť reklamovanú vadu bez zbytočného odkladu, najneskôr do 15 (slovom: pätnásť) pracovných dní od doručenia písomnej reklamácie, ak sa Zmluvné strany nedohodnú v konkrétnom prípade inak. V prípade, ak Dodávateľ neodstráni vady v lehote uvedenej v prvej vete tohto bodu alebo v lehote dohodnutej v zmysle prvej vety tohto bodu, má Objednávateľ právo tieto vady odstrániť sám, alebo poveriť odstránením vád tretiu osobu. Objednávateľ je oprávnený fakturovať takto vzniknuté náklady Dodávateľovi formou vystavenia osobitnej faktúry na Dodávateľa a Dodávateľovi vzniká povinnosť tieto náklady Objednávateľovi uhradiť v plnej výške.
	8. Ak Objednávateľ požaduje zľavu z odmeny Plnenia, má Objednávateľ nárok na zľavu zodpovedajúcu rozdielu medzi hodnotou, ktorú by malo Plnenie bez vád, a hodnotou, ktorú má Plnenie dodané s vadami, pričom pre určenie hodnôt je rozhodujúci čas, v ktorom sa malo dodať riadne Plnenie.
	9. Po odstránení vád, zistených pri odovzdaní a prevzatí Plnenia a/alebo po odstránení reklamovaných vád, pripraví Dodávateľ záznam, ktorý potvrdia svojím podpisom zodpovední zástupcovia oboch Zmluvných strán.

**Článok V**

**Náhrada škody, zmluvné pokuty a úroky z omeškania**

1. Každá zo Zmluvných strán zodpovedá druhej Zmluvnej strane za všetky škody, ktoré vzniknú druhej Zmluvnej strane v dôsledku porušenia jej povinností vyplývajúcich z tejto Zmluvy a/alebo z platných právnych predpisov.
2. V prípade omeškania Dodávateľa s riadnym a včasným odovzdaním Plnenia Objednávateľovi podľa čl. II ods. 10 tejto Zmluvy, je Objednávateľ oprávnený požadovať od Dodávateľa zaplatenie zmluvnej pokuty vo výške 2,5 % (slovom: dva a pol percenta) z Odmeny vyplývajúcej z príslušnej Objednávky za každý, aj začatý deň omeškania s odovzdaním Plnenia.
3. V prípade, ak Dodávateľ v lehote na odstránenie vady podľa článku IV bod 7 tejto Zmluvy neodstráni vadu Plnenia na svoje náklady, Objednávateľ je oprávnený požadovať od Dodávateľa zaplatenie zmluvnej pokuty vo výške 2,5 % (slovom: dva a pol percenta) z Odmeny vyplývajúcej z príslušnej Objednávky za každý, aj začatý deň omeškania s odovzdaním Plnenia.
4. V prípade, ak sa ktorékoľvek z vyhlásení Dodávateľa podľa čl. X ods. 2 tejto Zmluvy ukáže ako nepravdivé a Objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom Dodávateľom nelegálne zamestnávaných osôb, je Dodávateľ povinný zaplatiť Objednávateľovi zmluvnú pokutu vo výške 130 % (slovom: stotridsať percent) výšky sankcie uloženej kontrolným orgánom Objednávateľovi, a zároveň Objednávateľovi vzniká právo na odstúpenie od tejto Zmluvy. Objednávateľ je oprávnený uplatniť si zmluvnú pokutu podľa predchádzajúcej vety tohto odseku voči Dodávateľovi aj opakovane.
5. V prípade, ak Dodávateľ poruší akékoľvek ustanovenie čl. VII tejto Zmluvy (ustanovenia týkajúce sa registra partnerov verejného sektora), je Objednávateľ oprávnený požadovať od Dodávateľa zaplatenie zmluvnej pokuty vo výške 1000 € (slovom: tisíc) euro za každé jednotlivé porušenie jeho povinností podľa v tomto bode uvedeného článku Zmluvy. Objednávateľ je oprávnený požadovať od Dodávateľa zaplatenie zmluvnej pokuty podľa tohto odseku aj v prípade, ak Dodávateľ nezabezpečí Plnenie podľa čl. VII tejto Zmluvy svojim subdodávateľom.
6. V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, Objednávateľ je oprávnený požadovať od Dodávateľa zaplatenie zmluvnej pokuty vo výške 130 % výšky daňovej povinnosti, ktorá takto Objednávateľovi vznikla.
7. V prípade, že Dodávateľ poruší zmluvnú povinnosť dojednanú v čl. VIII týkajúcu sa mlčanlivosti a nakladania s dôvernými informáciami, Objednávateľ je oprávnený požadovať od Dodávateľa zaplatenie zmluvnej pokuty vo výške 1000 € (slovom: tisíc) euro za každý jednotlivý prípad porušenia povinnosti.
8. Ak sa Objednávateľ omešká s plnením svojich peňažných záväzkov voči Dodávateľovi, Dodávateľ je oprávnený voči Objednávateľovi uplatniť úroky z omeškania z nezaplatenej sumy vo výške podľa § 369a v spojení s § 369 ods. 2 zákona č. 513/1991 Zb. Obchodný zákonník v znení neskorších predpisov a podľa § 1 ods. 1 nariadenia vlády Slovenskej republiky č. 21/2013 Z. z., ktorou sa vykonávajú niektoré ustanovenia Obchodného zákonníka v znení neskorších predpisov.
9. Akákoľvek zmluvná pokuta podľa tejto Zmluvy je splatná do 15 (slovom: pätnásť) dní odo dňa jej uplatnenia u Dodávateľa. Akúkoľvek zmluvnú pokutu podľa tohto článku Zmluvy je Objednávateľ oprávnený započítať s existujúcim alebo budúcim záväzkom voči Dodávateľovi a to aj z iného existujúceho alebo budúceho zmluvného vzťahu.
10. Uplatnením zmluvnej pokuty u Dodávateľa a/alebo zaplatením zmluvnej pokuty Dodávateľom nie je dotknuté právo Objednávateľa uplatňovať u Dodávateľa v plnom rozsahu náhradu škody spôsobenú porušením povinností zo strany Dodávateľa, na ktoré sa vzťahuje zmluvná pokuta.
11. Zaplatenie zmluvnej pokuty a/alebo náhrady škody ani uplatnenie zmluvnej pokuty a/alebo náhrady škody nezbavuje Dodávateľa ďalej plniť povinnosť zabezpečenú zmluvnou pokutou.
12. Dodávateľ je povinný (ak relevantné) pri dodaní jednotlivých objednávok deklarovať množstvo použitého recyklovaného materiálu pri výrobe konkrétnej objednávky (formou napr. technického listu, dokladom o nákupe recyklovaných materiálov a ich použití pri výrobe konkrétnej objednávky a pod.) tak, aby sa % použitia recyklovaných materiálov zhodovalo príp. bolo vyššie ako navrhnuté kritérium. V prípade, že dodávateľ nedodrží stanovený percentuálny podiel použitia recyklovaných materiálov, tak zaplatí zmluvnú pokutu , ktorá zodpovedá percentuálnemu rozdielu navrhovaného kritéria K2 a skutočne uvádzaných percent v peňažnom vyjadrení z hodnoty objednávky.

(Príklad hodnota objednávky 10 000 Eur. Navrhnuté kritérium 25 % - skutočne použité materiály 20 % - rozdiel 5 % - Zmluvná pokuta 500 Eur t. j. 5% z hodnoty objednávky.

**Článok VI**

**Využitie subdodávateľov**

1. Dodávateľ je povinný zhotoviť Plnenie vlastnými kapacitami. Dodávateľ však môže poveriť vykonaním časti Plnenia aj iný právny subjekt, t. j. svojich subdodávateľov. Subdodávateľ musí spĺňať všetky zákonné požiadavky, a to aj vo vzťahu k ZVO.
2. Dodávateľ zodpovedá za riadne vykonanie Plnenia počas celého trvania tejto Zmluvy, a to bez ohľadu na to, či Dodávateľ sám vykonal Plnenie, alebo využil na vykonanie Plnenia subdodávateľov. Objednávateľ nenesie akúkoľvek zodpovednosť voči subdodávateľom Dodávateľa.
3. Dodávateľ garantuje podpisom tejto Zmluvy spôsobilosť subdodávateľov na vykonanie Plnenia podľa tejto Zmluvy. Počas trvania Zmluvy je Dodávateľ oprávnený zmeniť subdodávateľa uvedeného v Prílohe č. 3 k tejto Zmluve - zoznam subdodávateľov (ďalej len ako „**Príloha č. 3**“) výlučne na základe predchádzajúceho písomného súhlasu udeleného Objednávateľom a následne uzavretého dodatku k tejto Zmluve. Zoznam subdodávateľov bude tvoriť Prílohu č. 3 tejto Zmluvy len v prípade, ak uchádzač uvedie, že na realizácii predmetu zákazky sa budú podieľať subdodávatelia. Nový subdodávateľ musí spĺňať povinnosť zápisu v registri partnerov verejného sektora podľa príslušných ustanovení tejto Zmluvy a podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len ako „**Zákon o RPVS**“), v prípade, ak mu takáto povinnosť zo zákona o RPVS vyplýva.
4. Objednávateľ má právo odmietnuť uzavrieť dodatok a požiadať Dodávateľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o RPVS v prípade, ak mu takáto povinnosť zo zákona o RPVS vyplýva, nekvalitné Plnenie realizované konkrétnym subdodávateľom na predchádzajúcich zákazkách, nesplnenie podmienok pre zmenu subdodávateľa atď.).
5. Dodávateľ vyhlasuje, že príloha č. 3 Zmluvy obsahuje aktuálne a úplné údaje v zmysle ustanovenia § 41 ods. 3, 4 a 6 ZVO účinného v čase uzavretia Zmluvy. Údaje v zmysle § 41 ods. 3 ZVO sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len ako „**Údaje**“).
6. Zmenu Údajov akéhokoľvek subdodávateľa je Dodávateľ povinný bezodkladne písomne oznámiť, najneskôr do 5 (slovom: piatich) kalendárnych dní Objednávateľovi, pričom Zmluvné strany sa výslovne dohodli, že na zmenu údajov nie je potrebné uzatvoriť dodatok k tejto Zmluve.
7. Porušenie povinností Dodávateľa uvedených v tomto článku Zmluvy sa považuje za podstatné porušenie tejto Zmluvy.

**Článok VII**

**Register partnerov verejného sektora**

1. V prípade, ak má byť podľa platných právnych predpisov (najmä podľa zákona o RPVS) Dodávateľ a/alebo akýkoľvek z jeho subdodávateľov podľa tejto Zmluvy partnerom verejného sektora, Dodávateľ sa zaväzuje a zodpovedá za to, že bude on sám a tiež príslušní subdodávatelia počas celej doby platnosti a účinnosti tejto Zmluvy zapísaní v registri partnerov verejného sektora. Za dodržiavanie tohto odseku Zmluvy subdodávateľmi zodpovedá v plnom rozsahu Dodávateľ. Porušenie povinnosti Dodávateľa podľa tohto odseku sa považuje za podstatné porušenie tejto Zmluvy. V prípade porušenia povinností podľa tohto odseku zo strany Dodávateľa a/alebo akéhokoľvek jeho subdodávateľa má Objednávateľ právo od tejto Zmluvy odstúpiť.
2. Objednávateľ má tiež právo odstúpiť od tejto Zmluvy uzatvorenej s Dodávateľom, ak tento je partnerom verejného sektora, a ak počas trvania Zmluvy nadobudne právoplatnosť rozhodnutie o výmaze Dodávateľa ako partnera verejného sektora z registra podľa zákona o RPVS.
3. Dodávateľ je kedykoľvek na žiadosť Objednávateľa povinný do 3 (slovom: troch) pracovných dní predložiť všetky Zmluvy so subdodávateľmi Dodávateľa, a to v každom okamihu realizácie predmetu Plnenia tejto Zmluvy.
4. Objednávateľ má tiež právo odstúpiť od tejto Zmluvy uzatvorenej s Dodávateľom, ak tento je partnerom verejného sektora, a ak počas trvania Zmluvy nastanú nasledovné skutočnosti:
	1. nadobudne právoplatnosť rozhodnutie o výmaze Dodávateľa ako partnera verejného sektora z registra podľa § 12 zákona o RPVS,
	2. nadobudne právoplatnosť rozhodnutie o pokute z dôvodov podľa § 13 ods. 2 zákona o RPVS,
	3. dôjde k výmazu Dodávateľa ako partnera verejného sektora na návrh oprávnenej osoby,
	4. je Dodávateľ ako partner verejného sektora viac ako 30 dní v omeškaní so splnením povinnosti podľa § 10 ods. 2 tretej vety zákona o RPVS.

**Článok VIII**

**Dôverné informácie a mlčanlivosť**

1. Zmluvné strany majú záujem a potrebu zachovávať dôverný charakter niektorých informácií, ktorých výmena je nevyhnutná pre naplnenie účelu tejto Zmluvy.
2. Dodávateľ vyžaduje sprístupnenie určitých dôverných informácií, ktoré môžu obsahovať najmä, nie však výlučne, technické, komerčné, finančné, právne, riadiace, prevádzkové, administratívne, plánovacie, marketingové alebo ekonomické informácie, dáta a know-how, vrátane všetkých kópií, poznámok, analýz, kompilácií, štúdií a iných dokumentov, ktoré obsahujú a/alebo boli vyhotovené na základe takýchto informácií, či už v písomnej, ústnej, obrázkovej, elektronickej alebo inej podobe, vrátane všetkých informácií, ktoré majú formu obchodného tajomstva v súlade s § 17 zákona č. 513/1991 Zb. Obchodný zákonník v znení neskorších predpisov (takéto informácie spolu ďalej len ako „**Dôverné informácie**“), a ktoré prináležia Objednávateľovi.
3. Dodávateľ berie na vedomie, že akékoľvek sprístupnenie Dôverných informácií bude a/alebo môže mať za následok značné poškodenie Objednávateľa, jeho činností a dobrého mena a môže ohroziť jeho vzťah s verejnosťou.
4. Dodávateľ bude zachovávať mlčanlivosť o všetkých Dôverných informáciách, ktoré mu boli poskytnuté Objednávateľom a/alebo ku ktorým má Dodávateľ prístup. Dodávateľ nepoužije žiadne z Dôverných informácií na iné účely, ako je uvedené v tejto Zmluve.
5. Zmluvné strany berú na vedomie, že ich práva a povinnosti týkajúce sa Dôverných informácií sa vzťahujú aj na pridružené osoby, partnerov a poradcov každej zo Zmluvných strán, ktorým sú Zmluvné strany oprávnené poskytnúť Dôverné informácie v nevyhnutnom rozsahu pre Plnenie tejto Zmluvy. Poskytnutie Dôverných informácií tretej osobe v nevyhnutnom rozsahu je Dodávateľ vždy povinný bezodkladne písomne oznámiť Objednávateľovi.
6. Akékoľvek porušenie povinností zachovávať mlčanlivosť obsiahnutých v tejto Zmluve pridruženými osobami, partnermi a/alebo poradcami Dodávateľa bude považované za porušenie zo strany Dodávateľa, za čo bude Dodávateľ zodpovedný.
7. Predchádzajúce povinnosti zachovávať mlčanlivosť sa nevzťahujú na také informácie, ktoré:
	1. sú alebo sa stanú verejne dostupnými bez akéhokoľvek pričinenia Dodávateľa; alebo
	2. boli vo vlastníctve Dodávateľa predtým, ako ich získal na základe tejto Zmluvy; alebo
	3. boli vyvinuté Dodávateľom alebo v jeho mene nezávisle počas trvania povinnosti zachovávať mlčanlivosť; alebo
	4. boli získané Dodávateľom od tretej osoby, ktorá preukázala, že má právo šíriť Dôverné informácie; alebo
	5. boli sprístupnené niektorou zo zmluvných strán, ak si ich sprístupnenie vyžadujú platné právne predpisy, príslušný súd, príslušný regulačný orgán alebo orgán rozhodujúci v spore medzi Zmluvnými stranami.
8. Dodávateľ nevynesie žiadne Dôverné informácie mimo priestorov Objednávateľa, ani neprenesie alebo neskopíruje žiadne Dôverné informácie, okrem tých situácií, kedy to Objednávateľ vopred písomne schváli.
9. Všetky Dôverné informácie, ich kópie a výpisy zostávajú alebo sa stávajú počas trvania tejto Zmluvy majetkom Objednávateľa. Všetky poznámky, analýzy, vyhodnotenia, štúdie a interpretácie vyhotovené Dodávateľom, v jeho mene alebo zástupcami Dodávateľa, vcelku alebo sčasti na základe Dôverných informácií, nie sú alebo sa nestanú majetkom Objednávateľa, ale Dodávateľ má právo ponechať si takéto poznámky, analýzy, vyhodnotenia, štúdie a interpretácie pri zachovaní mlčanlivosti v súlade s podmienkami tejto Zmluvy.
10. Objednávateľ vyhlasuje a garantuje, že má právo poskytnúť Dôverné informácie podľa ustanovení tejto Zmluvy bez toho, aby tým porušoval svoje zmluvné povinnosti voči akýmkoľvek tretím osobám.
11. Objednávateľ má právo odmietnuť poskytnutie Dôverných informácií, ak takéto poskytnutie nebude nevyhnutne potrebné k naplneniu účelu tejto Zmluvy.
12. Dodávateľ berie na vedomie, že Objednávateľ neposkytuje žiadnu ďalšiu výslovnú garanciu a zrieka sa všetkých implicitných garancií vo vzťahu k Dôverným informáciám, vrátane, nie však výlučne, akýchkoľvek garancií ohľadom kvality, presnosti alebo kompletnosti Dôverných informácií.
13. Žiaden obsah Dôverných informácií nie je možné považovať ako akýkoľvek prísľub, vyhlásenie alebo garanciu poskytnutú Objednávateľom Dodávateľovi.
14. Poskytnutím Dôverných informácií neprechádza na Dodávateľa vlastnícke alebo iné právo alebo licencia k Dôverným informáciám.
15. Dodávateľ je povinný poskytnúť Objednávateľovi všetku potrebnú súčinnosť potrebnú na odstránenie následkov neoprávnenej manipulácie s Dôvernými informáciami.
16. V prípade, ak Zmluvné strany na ochranu Dôverných informácií týkajúcich sa predmetu tejto Zmluvy pred uzavretím tejto Zmluvy uzatvorili akúkoľvek zmluvu o mlčanlivosti, Zmluvné strany sa týmto dohodli, že dňom účinnosti tejto Zmluvy táto Zmluva o mlčanlivosti zaniká.

**Článok IX**

**Ochrana osobných údajov**

1. Zmluvné strany si uvedomujú dôležitosť bezpečnosti spracúvania osobných údajov a preto sa zhodli na tom, že ich budú spracúvať v súlade s Nariadením Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie ochrany osobných údajov) v platnom znení (ďalej len ako „**GDPR**“) a zákonom č. 18/2018 Z. z. o ochrane osobných údajov a o zmene a doplnení niektorých zákonov v platnom znení (ďalej len ako „**Zákon o ochrane osobných údajov**“).
2. Zmluvné strany sa za účelom zabezpečenia ochrany osobných údajov pri spracúvaní osobných údajov podľa tejto Zmluvy a vzájomnej komunikácie zaväzujú prijať technické, organizačné a personálne opatrenia na ochranu osobných údajov, pričom vezmú do úvahy najmä použiteľné technické prostriedky, dôvernosť spracúvaných osobných údajov, ako aj rozsah možných rizík s rôznou pravdepodobnosťou a závažnosťou pre práva a slobody dotknutých osôb.
3. V prípade, ak Dodávateľ príde pri plnení tejto Zmluvy do kontaktu s osobnými údajmi, ktoré spracúva Objednávateľ, Dodávateľ nesmie v žiadnej forme spracúvať osobné údaje, ktoré sú spracúvané Objednávateľom, najmä ich nesmie poskytnúť žiadnej tretej osobe, zhromažďovať ich, kopírovať ich, zverejňovať ich alebo inak ich akýmkoľvek spôsobom využiť pre akékoľvek vlastné potreby alebo pre akékoľvek potreby tretej osoby, ak nie je v tejto Zmluve výslovne stanovené inak. Bez predchádzajúceho písomného súhlasu Objednávateľa, Dodávateľ nesmie vynášať z priestorov Objednávateľa žiadne fyzické alebo elektronické nosiče informácií (napr. dokumenty, CD nosiče, USB a pod.) (ďalej len ako „**Nosič informácií**“), ktoré obsahujú osobné údaje spracovávané Objednávateľom a ani vyhotovovať kópie týchto Nosičov informácií.
4. Dodávateľ sa zaväzuje bezodkladne vrátiť Objednávateľovi všetky Nosiče informácií, ktoré obsahujú osobné údaje spracúvané Objednávateľom. V prípade, ak niektorý z Nosičov informácií obsahujúci osobné údaje je potrebný pre Plnenie podľa tejto Zmluvy, je Dodávateľ povinný vrátiť takýto Nosič informácií bezodkladne po ukončení plnení v rámci konkrétnej služby.
5. Dodávateľ sa zaväzuje dodržiavať povinnosť mlčanlivosti o osobných údajoch, s ktorými príde do kontaktu pri plnení tejto Zmluvy. Povinnosť mlčanlivosti trvá aj po skončení trvania tejto Zmluvy. Na požiadanie Objednávateľa je Dodávateľ povinný preukázať splnenie tejto povinnosti. Povinnosť mlčanlivosti neplatí, ak to priamo vyplýva z platných právnych predpisov, pričom v takom prípade je Dodávateľ povinný postupovať výlučne v súlade s týmito platnými právnymi predpismi pri zachovaní zásady minimalizácie spracúvania osobných údajov.
6. Dodávateľ sa zaväzuje, že vykoná všetky opatrenia na to, aby jeho zamestnanci a príp. iné spolupracujúce osoby pri plnení tejto Zmluvy dodržiavali povinnosti týkajúce sa ochrany osobných údajov stanovené v GDPR, v zákone o ochrane osobných údajov a v tejto Zmluve. Dodávateľ sa zaväzuje poučiť svojich zamestnancov a príp. iné spolupracujúce osoby o povinnostiach, ktoré im vyplývajú z GDPR, zákona o ochrane osobných údajov a tejto Zmluvy.
7. Dodávateľ je povinný nahradiť akúkoľvek škodu, ktorú spôsobí dotknutej osobe a/alebo Objednávateľovi v dôsledku nedodržania svojich povinností týkajúcich sa spracúvania osobných údajov, t. j. najmä v prípade, ak Dodávateľ nedodrží ustanovenia GDPR a/alebo Zákona o ochrane osobných údajov, alebo ak Dodávateľ koná nad rámec alebo v rozpore s touto Zmluvou (najmä, nie však výlučne v rozpore s ustanoveniami bodov 3, 4, 5 a 6 tohto článku Zmluvy).

**Článok X**

**Súlad s platnými právnymi predpismi**

1. Dodávateľ sa zaväzuje pri svojej činnosti podľa tejto Zmluvy dodržiavať v plnom rozsahu všetky platné právne predpisy. Dodávateľ sa rovnako zaväzuje pri svojej činnosti podľa tejto Zmluvy dodržiavať v plnom rozsahu všetky technické normy. Dodávateľ vyhlasuje, že Dodávateľ a tiež všetci jeho zamestnanci, subdodávatelia resp. spolupracujúce osoby disponujú všetkými oprávneniami a/alebo povoleniami a/alebo certifikátmi, ktoré sú potrebné na Plnenie tejto Zmluvy. Zároveň sa Dodávateľ zaväzuje zabezpečiť, aby Dodávateľ a tiež všetci jeho zamestnanci, subdodávatelia resp. spolupracujúce osoby disponovali všetkými oprávneniami a/alebo povoleniami a/alebo certifikátmi, ktoré sú potrebné na Plnenie tejto Zmluvy počas celého trvania tejto Zmluvy.
2. Dodávateľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej len ako „**Pracovnoprávne predpisy**“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Dodávateľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Zmluvy. Dodávateľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v pracovnoprávnych predpisoch.
3. Dodávateľ sa zaväzuje pri svojej činnosti podľa tejto Zmluvy dodržiavať v plnom rozsahu ustanovenia platných právnych predpisov týkajúce sa bezpečnosti a ochrany zdravia pri práci a ochrany pred požiarmi a na vlastné náklady zabezpečiť koordinátora stavby pre bezpečnosť a ochranu zdravia pri práci podľa platných právnych predpisov, a to až do odovzdania a prevzatia Plnenia.
4. Dodávateľ sa zaväzuje pri svojej činnosti podľa tejto Zmluvy dodržiavať v plnom rozsahu ustanovenia platných právnych predpisov týkajúce sa ochrany životného prostredia a nakladania s odpadmi, najmä ustanovenia zákona č. 543/2002 Z. z. o ochrane prírody a krajiny v platnom znení, ustanovenia zákona č. 79/2015 Z. z. o odpadoch a o zmene a doplnení niektorých zákonov v platnom znení a ustanovenia Všeobecne záväzného nariadenia hlavného mesta Slovenskej republiky Bratislavy č. 6/2020 z 25. júna 2020 o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy v platnom znení.
5. Dodávateľ sa zaväzuje počas celého trvania tejto Zmluvy dodržiavať všetky bezpečnostné a hygienické všeobecne záväzné právne predpisy. Ďalej sa Dodávateľ zaväzuje rešpektovať všetky povolenia týkajúce sa tejto Zmluvy a všetky rozhodnutia a stanoviská orgánov a dotknutých subjektov týkajúcich sa tejto Zmluvy.

**Článok XI**

**Trvanie Zmluvy**

1. Táto Zmluva sa uzatvára na dobu určitú v trvaní 48 (slovom: štyridsaťosem) mesiacov odo dňa jej účinnosti alebo do vyčerpania finančného rámca podľa čl. III ods. 2 tejto Zmluvy.
2. Túto Zmluvu je možné ukončiť písomnou dohodou Zmluvných strán, písomnou výpoveďou alebo odstúpením od Zmluvy.
3. Objednávateľ je oprávnený vypovedať túto Zmluvu aj bez uvedenia dôvodu s výpovednou dobou 1 mesiac, ktorá začína plynúť prvý deň kalendárneho mesiaca nasledujúceho po mesiaci, kedy bola výpoveď doručená druhej Zmluvnej strane.
4. Ktorákoľvek Zmluvná strana je oprávnená od tejto Zmluvy odstúpiť v prípade podstatného porušenia tejto Zmluvy druhou Zmluvnou stranou.
5. Za podstatné porušenie Zmluvy Dodávateľom sa považuje najmä:
	1. omeškanie Dodávateľa s odovzdaním Plnenia v lehote podľa tejto Zmluvy o viac ako 7 (slovom: sedem) kalendárnych dní,
	2. omeškanie Dodávateľa s odstraňovaním vád Plnenia v lehote podľa tejto Zmluvy o viac ako 7 (slovom: sedem) kalendárnych dní,
	3. porušenie povinnosti registrácie Dodávateľa v zmysle zákona o RPVS, ak mu táto povinnosť vznikla,
	4. porušenie ktorejkoľvek povinnosti týkajúcej sa mlčanlivosti alebo ochrany Dôverných informácií a ochrany osobných údajov podľa tejto Zmluvy,
	5. porušenie ktorejkoľvek povinnosti Dodávateľa týkajúcej sa ochrany životného prostredia podľa tejto Zmluvy,
	6. porušenie ktorejkoľvek povinnosti Dodávateľa týkajúcej sa nelegálnej práce a nelegálneho zamestnávania podľa tejto Zmluvy,
	7. porušenie ktorejkoľvek povinnosti Dodávateľa týkajúcej sa bezpečnosti a ochrany zdravia pri práci podľa tejto Zmluvy,
	8. iné porušenie tejto Zmluvy Dodávateľom, ak je to v tejto Zmluve výslovne uvedené.
6. Dodávateľ je oprávnený od tejto Zmluvy odstúpiť, ak je Objednávateľ v omeškaní s uhradením Odmeny v lehote podľa tejto Zmluvy o viac ako 30 kalendárnych dní.
7. Odstúpenie od tejto Zmluvy je účinné dňom jeho doručenia druhej Zmluvnej strane.
8. V prípade odstúpenia od Zmluvy sa táto Zmluva zrušuje od počiatku a Zmluvné strany sú povinné vrátiť si všetko, čo im bolo plnené v súvislosti s touto Zmluvou s výnimkou tých plnení, z povahy ktorých to je vylúčené.
9. Zánikom tejto Zmluvy nie sú dotknuté tie práva a povinnosti Zmluvných strán, ktoré môžu a/alebo majú trvať aj po jej zániku, najmä, nie však výlučne, zodpovednosť za škodu, právo na náhradu škody, právo na zmluvnú pokutu a práva a povinnosti vyplývajúce z vád Plnenia.

**Článok XII**

**Ďalšie práva a povinnosti zmluvných strán**

1. Zmluvné strany sú povinné pristupovať k plneniu svojich povinností vyplývajúcich z tejto Zmluvy tak, aby predchádzali vzniku škody.
2. Zmluvné strany sú povinné počas celého trvania tejto Zmluvy poskytnúť si vzájomne všetku súčinnosť, ktorú od nich možno spravodlivo požadovať, aby bol naplnený účel tejto Zmluvy.
3. Zmluvné strany sú povinné počas celého trvania tejto Zmluvy zdržať sa takého konania, ktorým by mohol byť ohrozený účel tejto Zmluvy ako aj ktorým by bolo ohrozené Plnenie povinností vyplývajúcich z tejto Zmluvy.
4. Dodávateľ je povinný pri plnení povinností podľa tejto Zmluvy postupovať podľa príslušných ustanovení tejto Zmluvy a pokynov Objednávateľa v rozsahu a spôsobom prezentovaným v procese verejného obstarávania.
5. Dodávateľ je povinný pri plnení povinnosti podľa tejto Zmluvy postupovať spôsobom, ktorý nepoškodzuje práva tretích strán.
6. Dodávateľ nie je oprávnený bez predchádzajúceho písomného súhlasu Objednávateľa započítať akékoľvek svoje pohľadávky a nároky voči Objednávateľovi proti pohľadávkam a nárokom Objednávateľa, ani bez predchádzajúceho písomného súhlasu Objednávateľa previesť akékoľvek práva a povinnosti z tejto Zmluvy na tretiu osobu.
7. Pokiaľ nie je v tejto Zmluve uvedené inak, komunikácia medzi Zmluvnými stranami prebieha všetkými dostupnými komunikačnými prostriedkami, najmä, nie však výlučne, listovou zásielkou, elektronickou správou, telefonicky a osobne.
8. Listovú zásielku je možné doručovať prostredníctvom poštového podniku alebo kuriéra na adresu Zmluvnej strany uvedenú v záhlaví tejto Zmluvy. Za doručenú sa považuje každá listová zásielka, ktorá:
	1. bola adresátom prevzatá dňom jej prevzatia,
	2. prevzatie bolo adresátom odmietnuté, dňom, kedy bolo prevzatie odmietnuté,
	3. bola uložená na pobočke poštového podniku uplynutím tretieho dňa od uloženia, aj keď sa adresát s jej obsahom neoboznámil.
9. Za prvé kontaktné osoby boli určené:

* 1. za Objednávateľa – BA. David Radovan Jančula, david.jancula@bratislava.sk, +421 903 254 852
	2. za Dodávateľa –
1. Elektronická správa sa považuje za doručenú deň nasledujúci po jej odoslaní na emailovú adresu adresáta podľa tejto Zmluvy a to aj vtedy, ak sa adresát o jej obsahu nedozvedel. Uvedené neplatí, ak je odosielateľovi doručená automatická správa o nemožnosti adresáta oboznámiť sa so správou spolu s uvedením inej kontaktnej osoby.
2. V prípade vyhlásenia mimoriadnej situácie alebo mimoriadnej udalosti v zmysle zákona č. 42/1994 Z. z. o civilnej ochrane obyvateľstva v znení neskorších predpisov, alebo v prípade vyhlásenia vojny, vojnového stavu, výnimočného alebo núdzového stavu v zmysle ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov, je možné doručovať tie písomnosti, ktoré môžu mať za následok vznik, zmenu alebo zánik práv a povinností Zmluvných strán vyplývajúcich z tejto Zmluvy aj prostredníctvom elektronickej schránky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) (ďalej len ako „**zákon o e-Governmente**“). Doručovanie písomností zaslaných prostredníctvom elektronickej schránky v zmysle zákona o e-Governmente sa riadi príslušnými ustanoveniami tohto zákona.
3. Zmluvné strany sú povinné minimálne raz denne kontrolovať kontaktné emailové schránky.
4. Zmluvné strany sú povinné bez zbytočného odkladu, najneskôr do 5 (slovom: piatich) kalendárnych dní od zmeny, oznámiť si navzájom akúkoľvek zmenu kontaktných údajov. Takéto oznámenie je účinné jeho doručením.
5. Objednávateľ je oprávnený, v nevyhnutnom prípade, si objednať výrobu a dodanie informačných tabúľ vrátane ich súčasti a príslušenstva, mimo rozmerov uvedených v Prílohe č. 1 tejto Zmluvy. Cena Plnenia v tomto prípade predstavuje aritmetický priemer cien jednotlivých Plnení podľa Prílohy č. 1 tejto Zmluvy za m2 (slovom: meter štvorcový).

**Článok XIII**

**Spoločné a záverečné ustanovenia**

1. Zmluva nadobúda platnosť dňom podpisu oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a ods. 1 zák. č. 40/1964 Zb. Občianskeho zákonníka v znení neskorších predpisov v spojení s § 5a zák. č. 211/2000 Z. z. zákona o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. Zmluvné strany sa dohodli, že práva a povinnosti Zmluvných strán sa riadia právnym poriadkom Slovenskej republiky.
3. Meniť alebo dopĺňať ustanovenia tejto Zmluvy je možné len na základe dohody Zmluvných strán, formou písomných dodatkov podpísaných oprávnenými zástupcami obidvoch Zmluvných strán v súlade s § 18 ZVO.
4. Po skončení Zmluvy zostávajú v platnosti a účinnosti aj ustanovenia Zmluvy, ktoré podľa povahy veci alebo vôle Zmluvných strán majú zostať v platnosti a účinnosti aj po skončení Zmluvy. V platnosti a účinnosti zostávajú aj po skončení Zmluvy (z akéhokoľvek dôvodu) najmä ustanovenia týkajúce sa mlčanlivosti, doručovania, zákazu postúpenia pohľadávok, zmluvných pokút a pod.
5. Neplatnosť, neúčinnosť alebo neaplikovateľnosť niektorého ustanovenia tejto Zmluvy nespôsobuje neplatnosť, neúčinnosť alebo neaplikovateľnosť tejto Zmluvy ako celku.
6. V prípade neplatnosti, neúčinnosti alebo neaplikovateľnosti niektorého ustanovenia tejto Zmluvy sú Zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto Zmluvy nahradili novým ustanovením v súlade s účelom tejto Zmluvy. V prípade, ak bude právny predpis citovaný v tejto Zmluve zrušený a nahradený iným právnym predpisom, odkazy tejto Zmluvy na pôvodný právny predpis sa budú považovať za odkazy na právny predpis, ktorý ho nahradil.
7. Zmluvné strany sa zaväzujú vynaložiť primerané úsilie pri riešení vzájomných sporov vyplývajúcich z tejto Zmluvy, ktoré budú riešené v prvom rade zmierlivým spôsobom a dialógom. V prípade, ak zmierlivý spôsob riešenia vzájomných sporov nebude úspešný, právomoc riešiť spory vyplývajúce z tejto Zmluvy majú príslušné súdy Slovenskej republiky, za použitia slovenského práva.
8. Zmluva je vyhotovená v štyroch rovnopisoch, pričom dva rovnopisy sú pre Objednávateľa a dva rovnopisy pre Dodávateľa.
9. Neoddeliteľnú súčasť tejto Zmluvy tvoria tieto prílohy:

1. Príloha č. 1 – opis predmetu zákazky

2. Príloha č.2 – cenová ponuka

3. Príloha č.3 – zoznam subdodávateľov

1. Zmluvné strany vyhlasujú, že si Zmluvu a jej prílohy prečítali, jej obsahu porozumeli a na znak toho, že jej obsah zodpovedá ich skutočnej a slobodnej vôli, ju podpisujú.
2. Zmluvné strany vyhlasujú, že ich zmluvná sloboda nie je žiadnym spôsobom obmedzená, túto Zmluvu uzatvárajú slobodne, vážne, nie v tiesni ani za nápadne nevýhodných podmienok a je jasným, určitým a verným vyjadrením ich vôle, čo potvrdzujú vlastnoručnými podpismi.

 V Bratislave, dňa ......................................... V Bratislave, dňa .........................................

 .................................................................... ....................................................................

 Objednávateľ

 Ctibor Košťál

 Riaditeľ magistrátu